		
1. sz. melléklet

Budapest Főváros Önkormányzat Közgyűlésének
…../2013. (… . … .) önkormányzati rendelete

a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 
22/2012. (III. 14.) Főv. Kgy. rendelet
 
módosításáról

Budapest Főváros Közgyűlése a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében, valamint a nemzeti vagyonról szóló 2011. évi CXCVI. törvény 5. § (2) bekezdés b)-c) pontjaiban és (4) bekezdésében, a 13. § (1) bekezdésében és a 18. § (1) bekezdésében kapott felhatalmazás alapján és az Alaptörvény 32. cikk (1) bekezdés e) és g) pontjában, valamint a Magyarország helyi önkormányzatairól szóló 2011. évi CLXXXIX. törvény 107-109. §-ban meghatározott feladatkörében eljárva, a következőket rendeli el:

1. §

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet. 4. mellékletének 24. pontja helyébe a következő rendelkezés lép:

„24. A Magyarország helyi önkormányzatairól szóló 2011. évi CLXXXIX. törvény 23. § (1), valamint a 23. § (4) 2., 12. pontja alapján, Budapest közigazgatási területén a terület- és településfejlesztéssel, a területrendezéssel, a kerületek határain átnyúló településrendezéssel, valamint a környezet- és természetvédelemmel kapcsolatos feladatok körében a jogszabályokban előírt vizsgálati és előkészítő munkák, a környezetvédelmi, területfejlesztési és településfejlesztési dokumentumok, településrendezési eszközök elkészítésével, tervezésével kapcsolatos közszolgáltatási feladatok ellátása tekintetében: a BFVT Kft.”


2. §

E rendelet a kihirdetését követő napon lép hatályba.

Sárádi Kálmánné dr. 						Tarlós István 
	főjegyző							főpolgármester



INDOKOLÁS

Általános indokolás

Szükséges a 2013. január 1-jén hatályba lépett jogszabályi rendelkezések aktualizálása, és a hatályos rendelkezések alapján a Budapest Főváros Városépítési Tervező Kft. kizárólagos jogának harmonizációja.

Részletes indokolás

1. §-hoz

A kizárólagos joggal rendelkező önkormányzati társaságok jegyzékében az új jogszabályi rendelkezésekhez igazítja a BFVT Kft. kizárólagos jogát.

2. §-hoz

A rendelet hatálybalépéséről rendelkezik.

24. A helyi önkormányzatokról szóló törvény 8. § (1), valamint 63/A. § a) pontja alapján, Budapest közigazgatási területén a településfejlesztéssel, településrendezéssel, valamint városfejlesztéssel, városrendezéssel és városrehabilitációval kapcsolatos feladatok körében a jogszabályokban előírt vizsgálati és előkészítő munkák, város- és településfejlesztési, rendezési eszközök elkészítésével, tervezésével kapcsolatos közszolgáltatási feladatok ellátása tekintetében: a BFVT Kft.



	
„24. A Magyarország helyi önkormányzatairól szóló 2011. évi CLXXXIX. törvény 23. § (1), valamint a 23. § (4) 2., 12. pontja alapján, Budapest közigazgatási területén a terület- és településfejlesztéssel, a területrendezéssel, a kerületek határain átnyúló településrendezéssel, valamint a környezet- és természetvédelemmel kapcsolatos feladatok körében a jogszabályokban előírt vizsgálati és előkészítő munkák, a környezetvédelmi, területfejlesztési és településfejlesztési dokumentumok, településrendezési eszközök elkészítésével, tervezésével kapcsolatos közszolgáltatási feladatok ellátása tekintetében: a BFVT Kft.”


	
	

	
	







